બેકલ ઉત્સાહીનો જન્મ 1 જૂને બલરામપુરમાં થયો હતો. તેમના પિતા લોધી મોહમ્મદ જફર ખાને તેમનું નામ મોહમ્મદ શફી ખાન રાખ્યું હતું. એક વખત તેઓ દેવા શરીફ મજાર પર ગયાં જ્યાં હાફિઝે તેમને જોઇને એક કહેવત કહી, બેદમ ગયા, બેકલ આયા. તે દિવસથી મોહમ્મદ શફી ખાને પોતાનું નામ બેકલ રાખી દીધું. તેઓ 1952માં પંડિત જવાહર લાલ નહેરૂના કાર્યક્રમાં શામેલ થવા માટે ગોંડા ગયા હતા. જ્યાં તેમણે કિસાન ભારત કા કવિતાનું પઠન કરીને નહેરૂનું સ્વાગત કર્યું હતું. નહેરૂ તેમની કવિતાથી પ્રભાવિત થયા હતા અને તેમને ઉત્સાહિ શાયર ગણાવ્યા હતા. ત્યાર બાદ તેમને લોકો બેકમ ઉત્સાહિના નામથી ઓળખવા લાગ્યા હતા.